|  |  |  |  |  |
| --- | --- | --- | --- | --- |
| OBLAST BILJNE PROIZVODNJE | REGION | USEV/ZASAD | ŠTETNI ORGANIZAM | TEKST SMS PREPORUKE |
| VOĆARSTVO | SVI (CELA SRBIJA) | Jagodičasto voćeKoštičavo voćeVinova loza | Azijska voćna mušica(*Drosophila suzukii*) | U zasadima jagodičastog i koštičavog voća i u vinogradima se na lovnim klopkama registruju ulovi azijske voćne mušice. Ovo je prva sezona u poslednjih sedam godina da se ova štetočina javila ovako rano u vegetaciji što predstavlja veliki rizik po proizvodnju ranostanog voća (jagode, trešnje, breskve i dr.). Sada je ključni momenat za sprovođenje preventivnih mera kontrole kako bi se sprečilo drastično podizanje nivoa populacije. Preporuka je postavljanje lovnih klopki za masovno izlovljavanje, postavljanje antiinsekt mreža, uklanjanje divljih vrsta voća oko proizvodnih parcela. Detaljnije na [www.pisvojvodina.com](http://www.pisvojvosina.com) / www.pissrbija.com |
| VOĆARSTVO | SVI (CELA SRBIJA) | Breskva i nektarina | Tripsi(*Tysanoptera*) | Rane i srednjestasne sorte bresaka i nektarina se nalaze u završnim fazama cvetanja dok se sa porastom temperaturau narednim danima očekuje precvetavanje i kod ostalog sortimenta. Pregledom zasada je utvrđeno prisustvo tripsa. Pored direktnih šteta, tripsi mogu ograničiti i izvoz zbog karantinskog statusa pojedinih vrsta gde se izvozi naše voće.Ukoliko se pregledom utvrdi prisustvo tripsa, preporuka je primena insekticida Laser 240 SC. Primena insekticida je zabranjena u fazi cvetanja voća! Detaljnije na [www.pisvojvodina.com](http://www.pisvojvosina.com) / www.pissrbija.com |
| VOĆARSTVO | SVI (CELA SRBIJA) | Jabuka | Čađava pegavost lista i krastavost plodova jabuke(*Venturia inaequalis*) | U proizvodnji jabuka nailazi kritičan period u zaštiti od prouzrokovača čađave krastavosti s obzirom na značajno prisustvo infektivnog materijala u zasadima, najavu višedenvnog kišnog perioda od utorka i veoma osetljivu fazu razvoja jabuka. U cilju sprečavanja primarnih infekcija, preporuka je da se pred najavljene padavine sprovede tretman kombinacijom preventivnih i sistemičnih fungicida. Detaljnije na [www.pisvojvodina.com](http://www.pisvojvosina.com) / www.pissrbija.com |
| RATARSTVO | Subotica, Senta, Kikinda, Bačka Topola, Sombor, Vrbas, Novi Sad, Zrenjanin, Pančevo, Vršac, Ruma, Sremska Mitrovica, Šabac, Smederevo, Beograd-Mladenovac, Požarevac | Pšenica | Siva pegavost lista (*Septoria tritici*)Pepelnica žita(*Erysiphe graminis*)Lisna rđa(*Puccinia triticina* | Usevi pšenice iz optimalnih rokova setve se nalaze u fazi drugog kolenca. Sa prognoziranim porastom temperatura se očekuje ulazak i ostalih useva u fazu vlatanja. Vizuelnim pregledima biljaka je registrovano prisustvo simptoma sive pegavosti lista, pepelnice žita i lisne rđe. Ukoliko se pregledom pšenice utvrde simptomi navedenih bolesti na preko 10% biljaka po ulasku u fazu vlatanja, preporučuje se primena registrovanih fungicida. Detaljnije informacije pogledati na [www.pisvojvodina.com](http://www.pisvojvosina.com) / www.pissrbija.com |
| RATARSTVO | Negotin, Valjevo, Čačak, Jagodina, Užice, Niš, Kragujevac, Kraljevo, Kruševac, Pirot, Leskovac, Vranje, Kosovska Mitrovica, Prokuplje, Novi Pazar, Loznica, Zaječar, Knjaževac | Ječam | Mrežasta pegavost(*Pyrenophora teres*)Sočivasta pegavost(*Rynchosporium secalis*)Pepelnica žita(*Erysiphe graminis*)Rđa ječma(*Pucciniahordei)* | U usevima ječma je registrovan različit nivo prisustva simptoma: mrežaste pegavosti, pepelnice, rđe i sočivaste pegavosti. Ukoliko se pregledom useva utvrdi prisustvo simptoma biljnih bolesti na preko 10% biljaka u fazi prvog kolenca, preporuka je da se sprovedu hemijske mere zaštite. Detaljnije informacije o simptomima bolesti i izboru preparata možete pogledati na [www.pissrbija.com](http://www.pissrbija.com) |